ธปท.ส่งสัญญาณขึ้นดอกเบี้ยคุมเงินเฟ้อ
ธปท.ส่งสัญญาณขึ้นดอกเบี้ยนโยบายคุมเงินเฟ้อที่จะสูงขึ้นในระยะข้างหน้า ชี้จำเป็นต้องทำเพื่อความยั่งยืน
21 ก.ย. 2553

ธปท.ส่งสัญญาณขึ้นดอกเบี้ยนโยบายคุมเงินเฟ้อที่จะสูงขึ้นในระยะข้างหน้า ชี้จำเป็นต้องทำเพื่อความยั่งยืน 
นางธาาริษา วัฒนเกส ผู้ว่าการ ธนาคารแห่งประเทศไทย(ธปท.) เปิดเผยว่า สิ่งที่ดูแลในปีหน้าคืออัตราเงินเฟ้อ การขึ้นอัตราดอกเบี้ยจึงมีความจำเป็นเพราะปัจจุบันเงินเฟ้อ ทำให้ดอกเบี้ยที่แท้จริงติดลบอยู่ และขณะนี้ระดับอัตราดอกเบี้ยของไทยไม่ได้ดูน่าสนใจกว่าดอกเบี้ยของประเทศอื่นๆในภูมิภาค ซึ่งปัจจุบันอัตราดอกเบี้ยของไทยต่ำเกินอันดับสองของภูมิภาค ฉะนั้นการใช้นโยบายดอกเบี้ยเพื่อดูแลเงินเฟ้อจึงเป็นเรื่องจำเป็น 
"ที่มีการพูดถึงการขึ้นดอกเบี้ยในปีหน้าแล้วจะทำให้เงินทุนไหลเข้ามากขึ้นนั้นต้องอธิบายว่าจริงๆแล้วดอกเบี้ยของไทยต่ำเกินไป อยากให้ดูผลที่จะเกิดขึ้นกับประเทศในระยะยาว เพื่อสร้างความยั่งยืนระยะยาว ไม่อยากให้ดูด้านใดด้านหนึ่ง" นางธาริษากล่าว
อย่างไรก็ตาม การพิจารณาปรับดอกเบี้ยนโยบายหรือไม่ ต้องอยู่ที่การพิจารณาของคณะกรรมการนโยบายการเงิน(กนง.) ในวันที่ 20 ต.ค.นี้อีกครั้ง จากปัจจุบันอัตราดอกเบี้ยนโยบายอยู่ที่ 1.75%